Author: cerny
Last saved by: agenda0
Company: Úrad vlády Slovenskej republiky

Úrad vlády SR						  Na rokovanie vlády SR
Sekcia hospodárskej politiky					  dňa 17.10.2001
									  k číslu: 6909/2001
									  k bodu: 11

S t a n o v i s k o 

k návrhu na povolenie výnimky podľa § 45 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov pre VODOHOSPODÁRSKU VÝSTAVBU, štátny podnik so sídlom v Bratislave

I.
Materiál predkladá ministerka pre správu a privatizáciu národného majetku   na základe žiadosti Ministerstva pôdohospodárstva SR podľa § 45 ods. 5 zákona č. 92/1991 Zb. v znení neskorších predpisov.

V materiáli je predložený návrh na povolenie  výnimky pre Vodohospodársku výstavbu, š.p., Bratislava na odplatný prevod obchodného podielu v spoločnosti Slovakia Ekospol, spol. s r.o., Bratislava, ktorý je vo vlastníctve  štátu   a  v  správe tohto štátneho podniku. Tento obchodný podiel predstavuje 16 percentný podiel      na základnom imaní uvedenej obchodnej spoločnosti. Dohodnutá kúpna cena           je 674 674,- Sk a  kupujúcim je spoločnosť ReCon Projektentwicklungs–und Beteiligungsgesellschaft mbH, München.   

II.
Návrh nie je predmetom štandardného medzirezortného pripomienkového  konania.

III.
Žiadosť štátneho podniku o  povolenie výnimky prerokovalo a  odporučilo schváliť Ministerstvo pôdohospodárstva SR ako zakladateľ štátneho podniku. Finančné prostriedky, získané z  odplatného prevodu obchodného podielu  v spoločnosti  Slovakia  Ekospol,  spol.  s  r. o.,  Bratislava,  použije  štátny  podnik na splatenie svojich záväzkov.

Porada ekonomických ministrov SR materiál prerokovala 8.10.2001 a návrh vzala na vedomie.  Vláde SR odporučila prerokovaný návrh schváliť.

Odporúčame,  aj s prihliadnutím  na záver rokovania Porady ekonomických ministrov vlády SR, aby vláda SR schválila predmetnú výnimku a prijala navrhované uznesenie. 

Bratislava  12. 10. 2001